Pe víno tínto orrepresenta Jesús ruguy, oñemeʼẽvaʼekue ojejapo hag̃ua pe pákto pyahu. Jesús heʼivaʼekue oñohẽtaha huguy ‘oñeperdona hag̃ua umi pekádo’. Upéicha rupi, oĩ yvyporakuéra ipotĩva Ñandejára renondépe ha oikéva hendive pe pákto pyahúpe (Hebreos 9:14; 10:16, 17). Ko pákto térã kontráto rupi umi 144.000 kristiáno ifiélva ikatu oho yvágape. Upépe chuguikuéra oikóta rréi ha saserdóte omeʼẽ hag̃ua opa mbaʼe porã yvyporakuérape (Génesis 22:18; Jeremías 31:31-33; 1 Pedro 2:9; Revelación 5:9, 10; 14:1-3).